Tarškutis

„Tarškutis“ – vienas žymiausių dainų ir šokių ansamblių Alytuje (įkurtas 1987 m.).„Tarškutis“ puoselėja folklorą – surengė 10-ąją liaudiškos muzikos šventę. Dainavos žodis. Nuoroda tikrinta 2024-12-26.

 Istorija 
Alytaus jaunimo centro dainų ir šokių ansamblis „Tarškutis" įkurtas 1987 m. Ansamblį sudaro: liaudiškos muzikos kapela ir 4 choreografinės grupės. Jaunieji ansamblio nariai muzikuoja: smuikais, armonikomis, cimbolais, akordeonais, skrabalais, kanklėmis, būgnais, basetle, terkšlėmis, kleketais, lumzdeliais, birbyne.„100 Lietuvos metų Dzūkijoje“ – apie Jarmalų giminę, kurios šaknys Alytuje siekia virš 200 metų. FM99. Nuoroda tikrinta 2024-12-26.

Ansamblį „Tarškutis" įkūrėjai ir ilgamečiai vadovai – Rima ir Leonidas Moisejenkai. 2021 m. duomenimis, per savo veiklos metus kolektyvas koncertavo per 800 kartųAntrąkart Plungėje – respublikinis konkursas „Šoktinis“, laikrastisplunge.lt. Nuoroda tikrinta 2021-05-10. ne tik Lietuvoje, bet ir Rusijoje, Latvijoje, Lenkijoje, Vokietijoje, Čekijoje, Slovakijoje, Suomijoje, Belgijoje, Turkijoje, Ispanijoje, Slovėnijoje, Danijoje, Graikijoje, Baltarusijoje, Italijoje, Portugalijoje, Serbijoje, Ukrainoje, Olandijoje, Makedonijoje, Kroatijoje.

„Tarškutis" – daugelio respublikinių švenčių, festivalių, konkursų dalyvis ir laureatas: „Grok, Jurgeli“, „Jurgut, Jurgut, grok“, „Mažųjų žvaigždžių valanda“, „Grajikit, Bikavos žiogeliai“, „Šoksim šokimėlį“, „Šitam dideliam būry“, „Aguonėlė“, „Jurginės“, „Dzūkų godos“, „Linksmoji armonika“, „Sodauto“, „Armonikaicis“, „Mažojo Jurgelio valsas“, Saulės vaikai“, „Rugio giesmė“, „Jievaro tiltas“, „Čiulba lakštingėlė“, „Gera būti kartu“, „Duokim garo“, „Gero ūpo“, „Grybų šventė“, „Kai armonika užgroja“ ir kt.

2004 m. dainų ir šokių ansamblis „Tarškutis“ apdovanotas II laipsnio diplomu Lietuvos vaikų ir moksleivių tautinių šokių konkursiniame festivalyje „Aguonėlė“, o 2008 metais šiame konkursiniame festivalyje laimėta III vieta. 2008 m. balandžio 10 d. kolektyvui įteiktas II laipsnio diplomas III – ame respublikiniame vaikų ir jaunimo liaudies bei mišrių instrumentų ansamblių festivalyje – konkurse „Tirlytis“. 2012 metais dainų ir šokių ansambliui „Tarškutis“ suteikta I meninio pajėgumo kategorija.

Ansamblis „Tarškutis“ Pasaulio lietuvių dainų švenčių ansamblio vakarų dalyvis –1994, 1998, 2002, 2003, 2007, 2009, 2012, 2014 metais. Kapelos muzikantai įrašė ir išleido 5 albumus: „Mano Dzūkija“ – 1995, „Jaunystės valsas“ – 1998, „Sapno paukštis“ – 2002, „Ateisiu pas tave“ – 2007 metais, „Šokcie mes išjosim“ – 2012 metais.

 Pasiekimai 
2006 m. ansambliui „Tarškutis“ kaip geriausiam liaudiškos muzikos kolektyvui Lietuvoje įteikta „Aukso paukštė“.

2006 m. Lietuvos televizijos laidos „Gero ūpo!“ finale ansamblis užėmė 3 vietą. 2006 m. liepos mėnesį „Tarškutis“ dalyvavo tarptautiniame folkloro festivalyje „EUROPEADE – 2006“ Ispanijoje. Festivalyje savo pasirodymus demonstravo 172 folkloro grupės iš 26 Europos valstybių. 2007 m. Nidos vasaros estrados scenoje jau antrus metus iš eilės finale varžęsis „Tarškutis“ vėl užėmė 3 vietą. Visus metus vykstančiose laidose varžėsi 72 liaudiškos muzikos kolektyvai.

2007 m. gegužės mėnesį „Tarškutis“ kaip profesionalus ansamblis gavo pakvietimą dalyvauti IV tarptautiniame festivalyje „Maskva pasitinka draugus“, kurį remia virtuozo smuikininko ir dirigento Vladimiro Spivakovo įkurtas fondas. Šiame festivalyje, kurio devizas – „Viso pasaulio vaikai prieš terorą“, muzikinius gebėjimus pristatė 42 šalių jaunieji profesionalai.

2007 m. birželį ansamblis „Tarškutis“ dalyvavo tarptautiniame folkloro festivalyje Slovėnijoje. Balkanų šalių liaudies muzikos renginyje dalyvavo kolektyvai iš Makedonijos, Serbijos, Vengrijos, Slovėnijos bei Lietuvos.

2007 m. liepos mėnesį „Tarškutis“ dalyvavo tarptautiniame folkloro festivalyje „EUROPEADE – 2007“ Danijoje. Festivalyje savo pasirodymus demonstravo 178 folkloro grupės iš 26 Europos valstybių.

2016 m. Italijoje ansamblio vadovei įteikta auksinė žvaigždė ir folkloro „Oskaras“ už folkloro puoselėjimą ir Lietuvos vardo garsinimą.„Konkursas sukvietė visų Lietuvos etnografinių regionų šokėjus“, laikrastisplunge.lt. Nuoroda tikrinta 2021-05-10.

 Šaltiniai 

 Nuorodos 
 Dainų ir šokių ansamblis „Tarškutis“

Kategorija:Lietuvos folkloriniai ansambliai
Kategorija:Alytus